Spisak gradova u Brazilu po broju stanovnika
Spisak gradova u Brazilu po broju stanovnika se prvenstveno bazira na broju stanovnika općina gdje se grad nalazi prije nego metropolitanskog područja koje pripada datom gradu. Podaci se temelje na osnovu procjena Brazilskog instituta za geografiju i statistiku iz perioda 1. juli 2014. godine. Brazil je država sa visokim udjelom urbanog stanovništva jer 82 od 100 Brazilaca živi u gradovima. Danas se Brazil sastoji od više od 5.570 općina. Glavni gradovi saveznih država su uglavnom i najveći gradovi države izuzev Florianópolisa (koji je glavni i drugi grad Santa Catarine po veličini, nakon Joinvillea) i Vitórije (koja je glavni grad, ali tek četvrti po veličini u Espírito Santu). Većina velikih gradova, a koji nisu i glavni gradovi, smješteni su u državama: Sao Paulo (21), Rio de Janeiro (7), Minas Gerais (7), Pernambuco (5), Paraná (4), Rio Grande do Sul (3) i Espirito Santo (3).